**Samtykke til generel sundhedsbehandling, og udveksling af helbredsoplysninger blandt sundhedspersoner**

For at sikre kontinuitet i behandling og testning, videregives GymDanmarks sundhedspersonale relevante helbredsoplysninger og testdata i form af sundhedsfaglig rådgivning til relevante parter i arbejdet og træningen omkring de danske landshold under GymDanmark.

I henhold til sundhedsloven og bekendtgørelse om information og samtykke om videregivelse af helbredsoplysninger, data fra felt- og laboratorietest, mv., skal patienter give skriftligt samtykke til, at relevante helbredsoplysninger og testdata videregives mellem GymDanmarks ansatte behandlere, landsholdstrænere, konsulenter og landsholdschef. Derfor bedes du underskrive nedenstående erklæring.

**Nedennævnte gælder for sundhedsfaglig rådgivning og behandling i GymDanmark regi:**

* Behandling ved landsholdsaktiviteter (bruttosamlinger, landsholdssamlinger, konkurrencer, mv.) varetages udelukkende af de behandlere som er ansat af GymDanmark.
* For at modtage generel sundhedsbehandling (fysioterapeutisk og kiropraktisk behandling, mm.) forudsætter det at gymnasten har indgivet skriftligt samtykke. Sundhedspersonalet er til hver en tid forpligtet til at varetage akut skadesbehandling og førstehjælp blandt atleterne, uanset om der er indgivet skriftligt samtykke eller ej.
* Behandlingen tilbydes til atleter der er en del af de danske bruttolandshold og endelige landshold.
* Atleter opfordres til at indgive gyldig skriftligt samtykke, hvor der skal indgives:
  + Personlig underskrift fra atleter over 18 år.
  + Personlig underskrift fra atleter mellem 15 til 18 år samt underskrift fra deres forældre/værge.
  + Underskrift fra atleters forældre/værge, hvis atleten er under 15 år.
  + Landsholdstrænere, konsulenter, eksperter og landsholdschef i GymDanmark informeres løbende om status af idrætsmedicinske problemer og testdata for relevante udøvere, med mindre særlige forhold gør sig gældende. Landsholdstrænere og ikke- sundhedsfaglige personer i GymDanmark regi, er ligeledes underlagt tavshedspligt over for tredjeperson, når det gælder helbredsrelaterede data, som er videregivet i GymDanmark regi.
  + Helbredsoplysninger offentliggøres ikke.
  + Idrætsmedicinske data, og testdata offentliggøres udelukkende i anonymiseret form, fx gennem analyser og rapporter til intern brug i forbundet og evt. videnskabelige publikationer.

Ved din underskrift erklærer du dig hermed indforstået med ovenstående. Tilladelse til udveksling af helbredsoplysninger og testdata er gældende, så længe atleten er en del af en bruttolandsholdstrup og/eller en endelig landsholdstrup.

Samtykket til udveksling af helbredsoplysninger er gældende, indtil samtykkeerklæringen trækkes tilbage. Samtykke kan til enhver tid tilbagekaldes. Både samtykkeerklæring og den indsamlede data i perioden slettes 5 år efter endt deltagelse på landsholdet. Den indsamlede data opbevares digitalt og indsamles udelukkende af sundhedspersonalet ansat af GymDanmark.

Atlets underskrift:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Forældres/værges underskrift:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato:\_\_\_\_\_\_\_\_\_\_\_\_\_\_\_\_\_\_\_\_\_\_\_

Samtykke sendes til Milan Udvaracz: auslife.udvaracz@gmail.com